b'\n_START_ARTICLE_\nBrzo klizanje na kratkim stazama\n_START_PARAGRAPH_\nBrzo klizanje na kratkim stazama je jedna varijanta brzog klizanja kod kojeg se kliza\xc4\x8di na ledu natje\xc4\x8du na kru\xc5\xbenoj stazi duljine 111,12 metara, za razliku od standardnog brzog klizanja koje se izvodi na stazi duljine 400 m. Ovaj je sport poznat i pod engleskim nazivom short track.\n_START_SECTION_\nStaza za short track\n_START_PARAGRAPH_\nStaza za ovaj sport se naj\xc4\x8de\xc5\xa1\xc4\x87e priprema na standardnom hokeja\xc5\xa1kom terenu, koji je dimenzija 60x30 metara. Kako su zavoji u relativno kratkom krugu vrlo malog radijusa, kliza\xc4\x8di u ovoj diciplini moraju imati odli\xc4\x8dnu tehniku posebno u zavojima. Zbog brzine i zavoja padovi u ovom sportu nisu rijetkost, te je stoga uobi\xc4\x8dajeno oko staze postaviti spu\xc5\xbeve koje umanjuju rizik od ozljede prilikom sudara s ogradom.\n_START_SECTION_\nPravila natjecanja\n_START_PARAGRAPH_\nNatje\xc4\x8de se izme\xc4\x91u 4 i 6 natjecatelja, i to na sljede\xc4\x87im dionicama: 500 m, 1000 m, 1500 m i 3000 m. Postoji i natjecanje u \xc5\xa1tafetama, u kojima se po \xc4\x8detiri natjecatelja iz jedne mom\xc4\x8dadi natje\xc4\x8de na dionici od 3000 m (\xc5\xbeene) odnosno 5000 m (mu\xc5\xa1karci)._NEWLINE_Short track je bio demonstracijski sport na Zimskim olimpijskim igrama u Calgary-ju 1988. a u program igara je u\xc5\xa1ao na Igrama u Albertvilleu 1992. te je od tada stalno u programu ZOI.'